**ՀԻՆԱՎՈՐՈՒՄ**

 **«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆԻ ՔԱՂԱՔԱՅԻՆ ՀԱՄԱՅՆՔԻ ԱՎԱԳԱՆՈՒ 2015 ԹՎԱԿԱՆԻ ՀՈՒՆԻՍԻ 12-Ի N 34-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»****ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

«Պրես Ստենդ» ՍՊԸ-ի տնօրենը 2021 թվականի ապրիլի 05-ին դիմել է Բյուրեղավան համայնքի ղեկավարին կառուցապատման իրավունքով ընկերությանը հատկացված Բյուրեղավան համայնքի սեփականություն հանդիսացող Զորավար Անդրանիկի փողոցի թիվ 46/40 հասցեի հողամասի կառուցապատման իրավունքով տրամադրման մասին 23.06.2015թ. կնքված պայմանագրի գործունեության ժամկետը երկկողմանի համաձայնագրով մինչև 31.12.2028թ. երկարաձգելու խնդրանքով: Դիմումում տնօրենը նշել է, որ կատարել են ներդրումներ:

6 քմ մակերեսով հասարակական կառուցապատման հողամասի կառուցապատման իրավունքով տրամադրման տարեկան վարձավճարները (տարեկան 9000 դրամ) ընկերության կողմից կատարվել են ժամանակին և առ 12.04.2021 թվականի դրությամբ համայնքի բյուջեի նկատմամբ պարտավորություններ չունեն:

Հաշվի առնելով վերը նշվածը՝ համայնքի ղեկավարը առաջարկում է Բյուրեղավանի քաղաքային համայնքի ավագանու 2015 թվականի հունիսի 12-ի «Բյուրեղավանի քաղաքային համայնքի սեփականություն համարվող Զորավար Անդրանիկի փողոցի 46/40 հասցեի հողամասը առանց մրցույթի, կառուցապատման իրավունքով «Պրես Ստենդ» սահմանափակ պատասխանատվությամբ ընկերությանը տրամադրելու թույլտվություն տալու մասին» N 34-Ա որոշման մեջ կատարել համապատասխան փոփոխություններ՝ պայմանագրի գործողության ժամկետը երկարաձգել մինչև 31.12.2028թ. և տարեկան վարձավճարի չափը 6 քմ մակերեսով հողամասի համար սահմանել
 30000 դրամ (1 քմ՝ 5000 դրամ, որը պակաս չէ 1 քմ համար սահմանված հողի հարկից՝ 4418 դրամից):

Համաձայն «Նորմատիվ իրավական ակտերի մասին» օրենքի 34-րդ հոդվածի *(1. Նորմատիվ իրավական ակտերում փոփոխություն կամ լրացում կատարում է միայն այդ նորմատիվ իրավական ակտն ընդունած մարմինը կամ նրա իրավահաջորդը:)* և հիմք ընդունելով համայնքի ղեկավարի առաջարկությունը՝ ավագանին սույն որոշման նախագծով որոշում է Բյուրեղավանի քաղաքային համայնքի ավագանու 2015 թվականի հունիսի 12-ի «Բյուրեղավանի քաղաքային համայնքի սեփականություն համարվող Զորավար Անդրանիկի փողոցի 46/40 հասցեի հողամասը առանց մրցույթի, կառուցապատման իրավունքով «Պրես Ստենդ» սահմանափակ պատասխանատվությամբ ընկերությանը տրամադրելու թույլտվություն տալու մասին» N 34-Ա որոշման 2-րդ կետում՝

1) «5 (հինգ) տարի» բառերը փոխարինել «մինչև 2028 թվականի դեկտեմբերի 31-ը» բառերով.

2) «9000 (ինը հազար) բառերը փոխարինել «30000 (երեսուն հազար)» բառերով:

*Լ. Ավուշյան*

ՀԱՄԱՅՆՔԻ ՂԵԿԱՎԱՐ՝ Հ. ԲԱԼԱՍՅԱՆ

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆԻ ՔԱՂԱՔԱՅԻՆ ՀԱՄԱՅՆՔԻ ԱՎԱԳԱՆՈՒ 2015 ԹՎԱԿԱՆԻ ՀՈՒՆԻՍԻ 12-Ի N 34-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»** **ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

 «Հայաստանի Հանրապետության Կոտայքի մարզի Բյուրեղավանի քաղաքային համայնքի ավագանու 2015 թվականի հունիսի 12-ի N 34-Ա որոշման մեջ փոփոխություններ կատարելու մասին» Բյուրեղավան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

*Լ. Ավուշյան*

ՀԱՄԱՅՆՔԻ ՂԵԿԱՎԱՐ՝ Հ. ԲԱԼԱՍՅԱՆ

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆԻ ՔԱՂԱՔԱՅԻՆ ՀԱՄԱՅՆՔԻ ԱՎԱԳԱՆՈՒ 2015 ԹՎԱԿԱՆԻ ՀՈՒՆԻՍԻ 12-Ի N 34-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԲՅՈՒՐԵՂԱՎԱՆ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ**

 «Հայաստանի Հանրապետության Կոտայքի մարզի Բյուրեղավանի քաղաքային համայնքի ավագանու 2015 թվականի հունիսի 12-ի N 34-Ա որոշման մեջ փոփոխություններ կատարելու մասին» Բյուրեղավան համայնքի ավագանու որոշման նախագծի ընդունմամբ Բյուրեղավան համայնքի
2021 թվականի բյուջեում էական փոփոխություններ չեն նախատեսվում:

*Լ. Պողոսյան*

ՀԱՄԱՅՆՔԻ ՂԵԿԱՎԱՐ՝ Հ. ԲԱԼԱՍՅԱՆ

